Folkedans ble opprinnelig lært uformelt hvor folk flest samlet seg, ved at en ny dans ble observert og deretter utprøvd. I moderne tid kan folkedans, som all annen dans, koreograferes og fremføres på en scene. Vanligvis brukes begrepet «folkedans» om danser med opprinnelse i et lands kultur. For kulturer utenfor Europa benyttes ofte begrepet «etnisk dans» eller «tradisjonell dans» om det samme. «Folkedans» beskriver en rekke danser med følgende fellestrekk: Folkedans er knyttet til folkemusikk. Folkedans ble opprinnelig danset opp til 1800-tallet eller tidligere. Folkedans knyttet til seremoni eller lek som del av et kulturelt fellesskap. Folkedansens utførelse er dominert av tradisjoner enn av oppfinnelser. Folkedans var danset av vanlige folk, uavhengig av hva aristokratiet foretrakk å danse. Folkedans var opprinnelig uten regler for hvordan dansen skulle utføres.